ทรู อะคาเดมี่ แฟนเทเชีย ซีซั่นที่ 2

ทรู อะคาเดมี่ แฟนเทเชีย ฤดูกาลที่ 2 (ชื่อเดิม : ยูบีซี อะคาเดมี่ แฟนเทเชีย ฤดูกาลที่ 2) เป็นรายการเรียลลิตี้โชว์ ทางทรูวิชั่นส์ จัดขึ้นระหว่างวันที่ 18 กรกฎาคม - 8 ตุลาคม พ.ศ. 2548 ออกอากาศ 12 สัปดาห์ จากเดิม 9 สัปดาห์ ซึ่งเป็นการจัดต่อเนื่องมาจากความสำเร็จอันเกินคาดของฤดูกาลก่อนหน้า คัดเลือกนักล่าฝัน 12 คน จากทั่วประเทศ เพื่อเข้าร่วมฝึกฝนทักษะการร้องเพลงและแสดงโชว์ภายในบ้าน และแสดงคอนเสิร์ตโจทย์เพลงที่ได้รับแต่ละสัปดาห์ทุกคืนวันเสาร์ ตัดสินผู้ชนะผ่านทางผลโหวต SMS โดยจัดคอนเสิร์ตที่ มูนสตาร์ สตูดิโอ ในสัปดาห์ที่ 1 - 4 เนื่องจากมีจำนวนผู้ชมเข้ามาชม UCB Academy Fantasia Season 2 เป็นจำนวนมากทำให้สถานที่จัดเดิมไม่สามารถรองรับจำนวนผู้ชมได้เหมือนครั้งซีซั่นที่ 1 จึงย้ายสถานที่จัดคอนเสิร์ตไปที่ ธันเดอร์โดม เมืองทองธานี ในสัปดาห์ที่ 5 - 12 และใช้สถานที่นี้จัดคอนเสิร์ตประจำสัปดาห์ต่อเนื่องมาเรื่อย ๆ ในซีซั่นต่อมา

**ผู้สนับสนุนหลักอย่างเป็นทางการ**
 True- สาริน ซิตี้- Sharp Aquos LCDTV- Pepsi- ยำยำ จัมโบ้- Pantene และ Olay

**ผู้ร่วมสนับสนุน**
 Capital OK- AIIZ- รูม เซอร์วิส- Star Movies- เครือเจริญโภคภัณฑ์

**ผู้เข้าแข่งขันรายการ**
 V1 ลูกตาล  -   รุจนา อุทัยวรรณ์- V2 เปรี้ยว -  อนุสรา วันทองทักษ์- V3 ว่าน -  ธนกฤต พานิชวิทย์- V4 อ๊อฟ -  ศุภณัฐ เฉลิมชัยเจริญกิจ- V5 มิว -  นวปฎล มิ่งทุม- V6 พัด  -  พัดชา เอนกอายุวัฒน์- V7 กุ๊กไก่  -  อลิสสา ซิม- V8 บอย -  พิษณุ นิ่มสกุล- V9 พาส -  พาสนา ทองบุญเรือง- V10 โอ๋ -  กิตติยา พันธ์ประพันธ์- V11 มาย -  จิตตินันท์ หงษ์ทอง- V12 โจ -  ภานุพล เอกเพชร

**Trainer และ บุคลากร**

**พิธีกรประจำรายการ**
 อาต้อย - เศรษฐา ศิระฉายา

**ฝ่ายบริหาร**
 ครูดุ๊ก - ภาณุเดช วัฒนสุชาติ (ครูใหญ่ประจำบ้าน UBC Academy Fantasia Season 2)- ครูรัก - (ครูพิเศษ)

**Voice Trainer จาก Gen X Academy**
 ครูปุ้ม - อรวรรณ เย็นพูนสุข (หัวหน้าทีม Voice Trainer)- ครูกานต์ - กานต์ จั่นทอง - ครูบิ๊ก  - ธนัท ธัญญหาญ- ครูบี  - เนตรนภา หาญโรจนวุฒิ- ครูส้ม 

**Dance Trainer จาก La Danse**
 ครูเป็ด - วาเนสซ่า กัณโสภณ (หัวหน้าทีม Dance Trainer)- ครูอาร์ท อัศกร สุจาริธรรม- และทีม

**Acting Trainer จาก Gen X Academy**
 ครูขวัญ - ดร.วรรณ์ขวัญ พลจันทร์ (หัวหน้าทีม Acting Trainer)- ครูหนิง - พันพัสสา ธูปเทียน

**Commentator**
 ครูเป็ด - มนต์ชีพ ศิวะสินางกูร (ตลอดทั้งซีซั่น)- ปั๋ง - ประกาศิต โบสุวรรณ (สัปดาห์ที่ 1-4, 6-8, 10, 12)- อิน - อินทิรา ยีนยง (สัปดาห์ที่ 1 และ 11)- เอ๋ - นรินทร ณ บางช้าง (สัปดาห์ที่ 2, 5, 12)- บิลลี่ - บิลลี่ โอแกน (สัปดาห์ที่ 3)- บอย อินคา - วรวิทย์ พิกุลทอง (สัปดาห์ที่ 4)- แมว - จิรศักดิ์ ปานพุ่ม (สัปดาห์ที่ 5)- ปอนด์ - ธนา ลวสุต (สัปดาห์ที่ 6)- ทิพวรรณ ปิ่นภิบาล (สัปดาห์ที่ 7)- แม่เม้า - สุดา ชื่นบาน (สัปดาห์ที่ 8)- เจ - เจตริน วรรธนะสิน (สัปดาห์ที่ 9)- โจอี้ บอย - อภิสิทธิ์ โอภาสเอี่ยมลิขิต (สัปดาห์ที่ 9)- เจนภพ จบกระบวนวรรณ (สัปดาห์ที่ 10)- โจ นูโว - จิรายุส วรรธนะสิน (สัปดาห์ที่ 11)

**รายละเอียดรายการ**
 ออกอากาศสดตลอด 24 ชั่วโมง ทางทรูวิชั่นส์ - ไฮไลท์ประจำวัน รายการ "True Moment" ทาง ช่องทรูอินไซด์ (เดิม ยูบีซี อินไซด์) ทุกวันวันจันทร์-ศุกร์ เวลา 20.00 น. - 21.00 น.- ไฮไลท์ประจำวัน รายการ "True Moment" ทาง "สถานีโทรทัศน์ไอทีวี" ทุกวันวันจันทร์-ศุกร์ เวลา 20.30 น. - 21.00 น.- "ถ่ายทอดสดคอนเสิร์ตประจำสัปดาห์" ทาง ช่องทรูอินไซด์  (เดิม ยูบีซี อินไซด์) ทุกวันวันเสาร์ เวลา 20.00 น. - 22.30 น.- "เทปบันทึกภาพคอนเสิร์ตประจำสัปดาห์" ทาง "สถานีโทรทัศน์ไอทีวี" ทุกวันวันอาทิตย์ เวลา 22.00 น. - 24.00 น.- ไฮไลท์ประจำสัปดาห์ รายการ "True Moment Weekly" ทาง ช่องทรูอินไซด์ (เดิม ยูบีซี อินไซด์) ทุกวันอาทิตย์ เวลา 20.00 น. - 21.00 น.- ไฮไลท์ประจำสัปดาห์ รายการ "True Moment Weekly" ทาง "สถานีโทรทัศน์ไอทีวี" ทุกวันอาทิตย์ เวลา 21.00 น. - 22.00 น.- รายการ "Secret of  Academy By True" สัมภาษณ์นักล่าฝันคนล่าสุดที่ต้องออกจากบ้าน ทาง ช่องทรูอินไซด์ (เดิม ยูบีซี อินไซด์) ทุกวันพุธ เวลา 21.00 น. - 22.00 น.

**เหตุการณ์สำคัญในฤดูกาลนี้**
 สัปดาห์ที่ 1 Audition Song - มีการเซอร์ไพรส์ฉลองวันเกิดครบ 19 ปี ในวันที่ 29 กรกฎาคม ให้กับ มิว V5 โดยเพื่อนนักล่าฝันและเหล่าเทรนเนอร์ พร้อมทั้งร่วมทำบุญตักบาตรพระสงฆ์บริเวณหน้าบ้านสาริน- สัปดาห์ที่ 2 เพลงยุค 80's - แขกรับเชิญพิเศษ เอ๋ นรินทร ณ บางช้าง เข้ามาในบ้าน พร้อมทั้งให้คำแนะนำเหล่านักล่าฝัน โดยเฉพาะ กุ๊กไก่ V7 ที่ได้รับโจทย์เพลง ขออภัยไว้ก่อน ซึ่งเป็นผลงานเพลงของเธอเอง- สัปดาห์ที่ 3 เพลงคู่ - แขกรับเชิญพิเศษ หญิง ฌัชฌา รุจินานนท์ ได้เข้ามาเยี่ยมในบ้าน เธอเป็นอดีตเพื่อนสาวคนสนิทของบอย V8 การเข้ามาของเธอในครั้งนี้มีจุดประสงค์เพื่อเป็นส่วนช่วยในการพัฒนาอารมณ์เพลงสำหรับโจทย์เพลงลึกสุดใจ ซึ่งเป็นโจทย์เพลงที่เขาได้รับ ในสัปดาห์นี้ได้มีเหตุการณ์ความไม่เข้าใจกันระหว่างเพื่อนเก่า อย่าง บอย V8 และ มาย V11 เนื่องมาจากทั้งสองคนไม่ได้มีโอกาสคุยถึงปัญหาที่ติดค้างอยู่ภายในใจ และเหตุการณ์ก็จบลงได้ด้วยดี- สัปดาห์ที่ 4 Hits Song - เนื่องจากเป็นสัปดาห์แห่งวันแม่แห่งชาติ เหล่าเทรนเนอร์จึงกำหนดกิจกรรมภายในบ้านคือ การแสดงมินิคอนเสิร์ตร้องเพลงเพื่อแม่ พร้อมทั้งมีการฉลองวันเกิดครบ 20 ปี ของว่าน V3 ซึ่งเกิดในวันที่ 12 สิงหาคม  นอกจากนี้ยังมีจดหมายจากเพื่อนที่เพิ่งออกจากบ้านไปเข้ามาหาเพื่อนในบ้านเป็นครั้งแรก นั่นก็คือจดหมายจาก บอย V8 และมีการอวยพรวันเกิดย้อนหลังให้บอย ซึ่งเกิดในวันที่ 10 สิงหาคม ในคอนเสิร์ตวันเสาร์ เหล่านักล่าฝันที่เหลือจากการถูกโหวตออกได้ร่วมกันร้องเพลง อิ่มอุ่น ปิดท้ายโชว์ เพื่อแสดงความรักและความคิดถึงที่มีต่อคุณแม่- สัปดาห์ที่ 5 เพลงร็อค - แขกรับเชิญพิเศษ ศิลปินวง 4 Gotten ซึ่งมีสมาชิกวงที่เป็นที่รู้จักกันดี คือ ปีเตอร์ คอร์ป ไดเรนดัล และ จั๊ก ชวิน จิตรสมบูรณ์ ได้เข้ามาให้คำแนะนำ ร่วมวิจารณ์การแสดง พร้อมทั้งโชว์เพลงเป็นตัวอย่างให้กับนักล่าฝัน เพื่อเป็นแนวทางสำหรับสัปดาห์เพลงร็อคที่ทุกคนได้รับโจทย์มา ในสัปดาห์นี้มีเหตุการณ์ความไม่เข้าใจกันระหว่าง พัด V6 และ พาส V9 เกิดขึ้น เนื่องจากการทำงานร่วมกันในเพลงกลุ่ม ปัญหาได้จบลงด้วยการเปิดอกคุยกัน โดยมีครูใหญ่ของบ้าน คือ ครูดุ๊ก ภาณุเดช วัฒนสุชาติ และเพื่อนนักล่าฝัน เป็นผู้ให้คำปรึกษาในเหตุการณ์ครั้งนี้ และสัปดาห์นี้มีการเปลี่ยนสถานที่แสดงคอนเสิร์ตเป็น ธันเดอร์โดม เมืองทองธานี เป็นครั้งแรก  ผู้ที่ถูกโหวตออกจากบ้านได้ไปพักอยู่ที่บ้านอีกหลังหนึ่ง ซึ่งอยู่ใกล้ ๆ กับบ้านพักหลักที่ใช้ในการแข่งขันพร้อมกับการถ่ายทอดสดไปพร้อมกัน โดยเมื่อจบคอนเสิร์ตสัปดาห์ที่ 5 ทางรายการได้มีการแถลงข่าวกับสื่อมวลชน เกี่ยวกับกติกาที่กำลังจะเกิดขึ้น คือ ในสัปดาห์ที่ 6 จะไม่มีการคัดนักล่าฝันบ้านใหญ่ออก แต่จะมีการฝึกซ้อมและแจกโจทย์เพลงให้กับนักล่าฝันบ้านเล็ก เพื่อทำการแข่งขันในคืนวันเสาร์ นักล่าฝันที่ออกไปแล้ว 3 ใน 5 คน จะได้กลับเข้าสู่บ้านใหญ่อีกครั้ง โดยไม่มีผลต่ออันดับรางวัลเมื่อรายการจบ ผู้ชมสามารถโหวตให้นักล่าฝันบ้านเล็กกลับเข้าสู่บ้านใหญ่ได้ ผ่านช่องทาง SMS และ ทุกอย่างในบ้านเล็กจะถูกเก็บเป็นความลับโดยที่นักล่าฝันบ้านใหญ่ไม่มีโอกาสได้ทราบเลย - สัปดาห์ที่ 6 Vote Back - หลังจากเพลง Theme ของนักล่าฝัน 7 คนสุดท้ายจบลง มีการเซอร์ไพรส์โดยเปิดตัวนักล่าฝัน 5 คนที่เพิ่งออกจากบ้านไปผ่านบทเพลงเมดเล่ย์ และสัปดาห์นี้ไม่มีการคัดนักล่าฝันออก และจากกติกาที่ได้ประกาศไว้ ผลโหวตของผู้ชมในสัปดาห์นี้ทำให้ ลูกตาล V1, บอย V8 และ มาย V11 ได้กลับเข้าสู่บ้านอีกครั้งหนึ่ง  ส่วน โอ๋ V10 และ มิว V5 ต้องกลับบ้านอย่างเป็นทางการ และในเย็นวันอาทิตย์ได้มีงานปาร์ตี้เล็ก ๆ ของนักล่าฝันและเหล่าเทรนเนอร์ บริเวณริมสระน้ำบ้านสาริน เพื่อแสดงความยินดีกับผู้ที่กลับเข้ามาใหม่- สัปดาห์ที่ 7 เพลงภาษาที่สาม - นักล่าฝันผู้ที่ได้เข้ามาใหม่ได้รับโจทย์เพลงภาษาที่สามตามกติกา และ นักล่าฝัน 7 คนในสัปดาห์ก่อน จะได้มีโอกาสซ้อมโจทย์เพลงภาษาที่สามที่ได้รับการแจกเมื่อสัปดาห์ก่อนอีก 1 สัปดาห์ สำหรับโจทย์เพลงในสัปดาห์นี้ ถือว่าเป็นโจทย์เพลงที่ท้าทายที่สุด นักล่าฝันหลายคนต้องใช้เวลามากในการจดจำเนื้อเพลงที่เป็นภาษาที่ไม่คุ้นเคย แต่ในวันคอนเสิร์ตนักล่าฝันทุกคนก็แสดงโชว์ออกมาได้น่าประทับใจ- สัปดาห์ที่ 8 เพลงสุนทราภรณ์ - เนื่องจากเป็นสัปดาห์เพลงสุนทราภรณ์ การออกเสียงภาษาไทยให้ชัดเจนมีความสำคัญมาก ทางรายการจึงได้มีการเชิญ ครูลิลลี่ กิจมาโนชญ์ โรจนทรัพย์ มาให้ความรู้เกี่ยวกับการใช้ภาษาไทยให้กับนักล่าฝัน อีกทั้งได้รับเกียรติจากศิลปินวงสุนทราภรณ์รุ่นปัจจุบัน ได้เข้ามาให้กำลังใจ และให้คำแนะนำเพลงแก่นักล่าฝัน และตลอดสัปดาห์ในคลาสแดนซ์ นักล่าฝันยังได้รับการฝึกฝนการเต้นลีลาศ โดย โรงเรียนบุญเลิศลีลาศ อีกด้วย ในวันคอนเสิร์ต ช่วงท้ายรายการนักล่าฝันทั้งหมดได้ร่วมร้องเพลง สุขกันเถอะเรา ทางรายการได้เปิดโอกาสให้พ่อแม่หรือญาติของนักล่าฝันขึ้นมาบนเวทีร่วมร้องเพลงด้วยกัน และได้มีการอวยพรวันเกิดย้อนหลังให้กับคุณแม่ของ อ๊อฟ V4 โดยอ๊อฟได้นำพวงมาลัยขึ้นไปกราบขอพรจากคุณแม่อีกด้วย- สัปดาห์ที่ 9 เพลงแดนซ์ - แขกรับเชิญพิเศษ คริสติน่า อากีล่าร์ ได้เข้ามาในบ้าน เพื่อให้คำแนะนำสำหรับโจทย์เพลงแดนซ์ที่เหล่านักล่าฝันได้รับ โดยเฉพาะ พัด V6 ซึ่งได้รับโจทย์เพลง ไม่ยากหรอก ซึ่งเป็นบทเพลงของเธอ นอกจากนี้เธอยังได้แนะนำเทคนิค การนำความมีเสน่ห์ที่มีอยู่ภายในตัวออกมาผ่านบทเพลงนี้อีกด้วย ในสัปดาห์นี้ยังมีแขกรับเชิญพิเศษอีก 1 คน คือ โจอี้ บอย ซึ่งได้เข้ามาให้คำแนะนำการร้องเพลงประเภทแร๊พ โจทย์เพลง ยกมือขึ้น ซึ่งเป็นโจทย์เพลงที่ โจ V12 ได้รับในสัปดาห์นี้- สัปดาห์ที่ 10 เพลงไทยสี่ภาค - แขกรับเชิญพิเศษ ชินกร ไกรลาศ ศิลปินแห่งชาติ ได้เข้ามาให้กำลังใจและให้คำแนะนำเพลงกับนักล่าฝัน ซึ่งได้รับโจทย์เพลงสี่ภาค  โดยเฉพาะ อ๊อฟ V4 ซึ่งได้รับโจทย์เพลง ยอยศพระลอ ซึ่งเป็นบทเพลงที่ท่านเคยถ่ายทอดไว้ และได้มีแขกรับเชิญพิเศษอีก 1 คน คือ เสนาหอย เกียรติศักดิ์ อุดมนาค ได้เข้ามาแนะนำเพลง แอบเหงา เวอร์ชัน 4 ภาค ซึ่งเป็นผลงานของเขา ให้กับนักล่าฝันที่ได้รับโจทย์เพลงนี้ คือ เปรี้ยว V2, โจ V12 และ บอย V8 พร้อมทั้งได้สร้างเสียงหัวเราะและให้คำคม ข้อคิดดี ๆ ให้กับนักล่าฝันที่เหลืออยู่ในบ้าน และในสัปดาห์นี้ได้มีจดหมายจาก กุ๊กไก่ V7 ที่เพิ่งออกไปในสัปดาห์ก่อนได้ส่งเข้ามาในสัปดาห์นี้ สร้างกำลังใจดี ๆ และสร้างความสุขให้กับเพื่อน ๆ ในบ้านเป็นอย่างมาก - สัปดาห์ที่ 11 เพลงประกอบภาพยนตร์ - วันแรกของสัปดาห์ได้มีจดหมายจาก ว่าน V3 ฝากเข้ามาหาเพื่อน ๆ ในบ้านทุกคน โดยไม่เพีบงแต่จะเขียนเป็นจดหมายสั้น ๆ เขายังได้ส่งบทเพลงเข้ามาให้นักล่าฝันที่เหลืออยู่ ชื่อเพลง วันเหงา ซึ่งเป็นความรู้สึกดี ๆ ที่เกิดขึ้นมาระหว่างเพื่อนที่ใช้ชีวิตร่วมกันมาเป็นเวลาหลายเดือน  สำหรับวันคอนเสิร์ต มีเหตุการณ์ขัดข้องทางเทคนิคในช่วงแรกของคอนเสิร์ต ทำให้ไฟในฮอลล์ดับประมาณครึ่งชั่วโมง และทำให้ทางสถานีต้องยุติการออกอากาศชั่วคราว และเมื่อสัญญาณถ่ายทอดสดกลับมา นักล่าฝันทุกคนก็ได้กลับขึ้นมาแสดงโชว์ได้อย่างดี และ ในคืนวันอาทิตย์เหล่าเทรนเนอร์ ได้เข้ามาสร้างความสนุกสนานกับนักล่าฝันหลังจากดูรีรันคอนเสิร์ตจบ โดยมีการเล่นเกมส์ใบ้คำ และกิจกรรมอื่น ๆ ซึ่ง ครูดุ๊ก,ครูกานต์ และ ครูบิ๊ก ได้ร่วมนอนค้างคืนที่บ้านสาริน เพื่อแจกโจทย์ในตอนเช้าของวันรุ่งขึ้น- สัปดาห์ที่ 12 Final Round - แขกรับเชิญพิเศษ คุณโอ ซึ่งเป็น Mode Stylist ได้รับเชิญเข้ามาพูดคุยเกี่ยวกับเรื่อง Charisma ในตัวของนักล่าฝันแต่ละคน พร้อมให้คำแนะนำในด้านต่างๆเกี่ยวกับวงการบันเทิง สำหรับในคอนเสิร์ตสัปดาห์นี้ ในช่วงแรกของคอนเสิร์ต มีการเซอร์ไพรส์ของนักล่าฝันที่ได้ออกไปแล้วทั้งหมดในเพลง Theme ช่วงท้ายคอนเสิร์ตเมื่อการแสดงโชว์ของนักล่าฝันจบลงทุกเพลง แสงไฟในฮอลล์ได้ดับลง พร้อมกับเสียงเพลงที่ดังขึ้น  โดยเป็นการเซอร์ไพรส์จากเหล่า เทรนเนอร์ ทุกสาขาและพิธีกรรายการ อาต้อย เศรษฐา ศิระฉายา ร่วมกันร้องบทเพลง รางวัลแด่คนช่างฝัน ซึ่งเป็นการแสดงโชว์ที่สร้างความประทับใจแก่ผู้ชมเป็นอย่างมาก เมื่อถึงช่วงเวลาประกาศผลรางวัล รางวัลรองชนะเลิศอันดับที่ 4 ได้แก่ เปรี้ยว V2, รางวัลรองชนะเลิศอันดับที่ 3 ได้แก่ พาส V9, รางวัลรองชนะเลิศอันดับที่ 2 ได้แก่ บอย V8 เหลือนักล่าฝัน 2 คนสุดท้ายซึ่งเป็นคู่แข่งที่สูสี และ รางวัลชนะเลิศ สุดยอดนักล่าฝัน ได้แก่ อ๊อฟ V4 ส่วน พัด V6 ได้รับรางวัลรองชนะเลิศอันดับที่ 1 ไปครอง ถือได้ว่าเป็นการสิ้นสุดของรายการทรู อะคาเดมี่ แฟนเทเชีย ฤดูกาลที่ 2 ได้อย่างสมศักดิ์ศรีที่สุด

**โจทย์เพลงในแต่ละสัปดาห์ และลำดับการร้องในคอนเสิร์ต**

**สัปดาห์ที่ 1 (23 กรกฎาคม 2548) : Theme Audition Song**
 V8 บอย : รักคนมีเจ้าของ - ไอน้ำ- V10 โอ๋ : ไว้ใจ๋ได้กา - ลานนา คัมมินส์- V4 อ๊อฟ : วอนพ่อตากสิน - รุ่ง สุริยา- V5 มิว : เติมไม่เต็ม - กบ ทรงสิทธิ์- V6 พัด : คิดถึงเธอทุกที (ที่อยู่คนเดียว) - เจนนิเฟอร์ คิ้ม- V7 กุ๊กไก่ : Don’t Speak - No Doubt- V12 โจ : ขวัญใจพี่หลวง - หลวงไก่- V3 ว่าน : หมดคำถาม - นูโว- V11 มาย : คนในฝัน - มิสเตอร์ทีม- V1 ลูกตาล : เจ้าหญิง - ฟาเรนไฮธ์- V9 พาส : หนึ่งเดียวคนนี้ - ปุ๊ อัญชลี- V2 เปรี้ยว : อยากร้องดังๆ - ปาล์มมี่

**สัปดาห์ที่ 2 (30 กรกฎาคม 2548) : Theme เพลงยุค 80's**
 V3 ว่าน : เพียงสบตา - แจ้ ดนุพล- V9 พาส : ฝัน ฝันหวาน - ผุสชา โทณะวณิก- V2 เปรี้ยว : พี่ชายที่แสนดี - รวิวรรณ จินดา- V1 ลูกตาล : สาวทรานซิสเตอร์ - พุ่มพวง ดวงจันทร์- V5 มิว : ความหวังหลังรอยยิ้ม - ฟอร์เอฟเวอร์- V11 มาย : เด็กปั๊ม - คนด่านเกวียน- V12 โจ : รักปอนปอน - ไมโคร- V8 บอย : บอกอย่างงั้นอย่างงี้เลย - นูโว- V4 อ๊อฟ : ทั้งรักทั้งเกลียด - ตวงสิทธิ์ เรียมจินดา- V7 กุ๊กไก่ : ขออภัยไว้ก่อน - นรินทร ณ บางช้าง- V6 พัด : Like A Virgin - Madonna

**สัปดาห์ที่ 3 (6 สิงหาคม 2548) : Theme เพลงคู่**
 V1 ลูกตาล และ V2 เปรี้ยว - Pretty Boy - M2M- V1 ลูกตาล และ V6 พัด : หมวยนี่คะ - ไชน่า ดอลส์- V2 เปรี้ยว และ V12 โจ : มาทำไม - จินตหรา พูนลาภ feat. ธงไชย แมคอินไตย์- V3 ว่าน และ V7 กุ๊กไก่ : เล็กๆน้อยๆ - มาลีวัลย์ เจมีน่า และ ไพบูลย์เกียรติ เขียวแก้ว- V3 ว่าน และ V12 โจ : คิดมาก - แดน บีม- V4 อ๊อฟ และ V8 บอย : So Much In Love - All 4 One- V4 อ๊อฟ และ V9 พาส : เก็บมันเอาไว้ - นัท มีเรีย feat. เจตริน วรรธนะสิน- V6 พัด และ V11 มาย : หากันจนเจอ - กบ เสาวนิตย์ feat. ทรงสิทธิ์ รุ่งนพคุณศรี- V7 กุ๊กไก่ และ V9 พาส : ผ้าเช็ดหน้า - ไทรอัมส์คิงดอม- V8 บอย และ V11 มาย : ลึกสุดใจ - ก้อง สหรัถ & จิรายุส วรรธนะสิน

**สัปดาห์ที่ 4 (13 สิงหาคม 2548) : Theme เพลงฮิต**
 V9 พาส : เพื่อนสนิท - เอ็นโดรฟิน- V7 กุ๊กไก่ : คำถาม - ท๊อฟฟี่- V11 มาย : This Love - Maroon 5- V6 พัด : ว่างแล้วช่วยโทรกลับ - ศรัณย์รัชต์ ดีน- V12 โจ : ทำอะไรสักอย่าง - ป้าง นครินทร์- V2 เปรี้ยว : เหงา เข้าใจ - ธนพร แวกประยูร- V1 ลูกตาล : ไม่มีสิ่งไหน - Ztudiotomo- V3 ว่าน : เล่นของสูง - บิ๊กแอส- V4 อ๊อฟ : คนมันรัก - ไอซ์ ศรัณยู- รวม 9 นักล่าฝัน : อิ่มอุ่น - ศุ บุญเลี้ยง

**สัปดาห์ที่ 5 (20 สิงหาคม 2548) : Theme เพลงร็อค**
 รวมหญิง : I Hate For Loving You - Joan Jett- V12 โจ : อีกหน่อยเธอคงเข้าใจ - ธเนศ วรากุลนุเคราะห์- V9 พาส : Complicated - Avril Lavigne- รวมชาย : เสียมั้ย - ไมโคร- V6 พัด : ไม่รักดี - หฤทัย ม่วงศรี- V3 ว่าน : สองรัก - ซีล- V2 เปรี้ยว : เติมใจให้กัน - มัม ลาโคนิค- V7 กุ๊กไก่ : แตกหัก - มาช่า วัฒนพานิช- V11 มาย : น้ำลาย - ซิลลี่ ฟูลส์- V4 อ๊อฟ : หัวใจสะออน - อัสนี-วสันต์

**สัปดาห์ที่ 6 (27 สิงหาคม 2548) : Theme Vote Back**
รวม Medley- กลับมา - 2 Days Ago Kids- L.O.V.E. - คูณสาม ซูเปอร์แก๊งค์- เธอที่รัก - ชัยรัตน์ เทียบเทียม
5 โชว์แรก - V5 มิว : รักเธอ - ศักดิ์สิทธิ์ เวชสุภาพร- V1 ลูกตาล : ขอเป็นคนของเธอ - สุนิตา ลีติกุล- V8 บอย : อิจฉา - ศรศักดิ์ สวนแก้ว- V10 โอ๋ : Stay - ปาล์มมี่- V5 มิว : เผลอ - มิสเตอร์ซี
5 โชว์สุดท้าย - V11 มาย : เรื่องบนเตียง - บอย พีซเมคเกอร์- V10 โอ๋ : สายลมที่หวังดี - อินทิรา เจริญปุระ- V1 ลูกตาล : พูดอีกที - คริสติน่า อากีล่าร์- V11 มาย : พริกขี้หนู - ธงไชย แมคอินไตย์- V8 บอย : ฝากเลี้ยง - เจตริน วรรธนะสิน

**สัปดาห์ที่ 7 (3 กันยายน 2548) : Theme เพลงภาษาที่สาม**
 V1 ลูกตาล : เจ้าพ่อเซี่ยงไฮ้ - ฟรานซิส ยิป- V11 มาย : Pepito - Los Machucambos- V2 เปรี้ยว : Dhoom Dhoom - อมิตา ทาทา ยัง- V3 ว่าน : กระบี่ไร้เทียมทาน- V4 อ๊อฟ : Tian Mi Mi - เติ้ง ลี่จวิน- V6 พัด : Doraemon - Takumi Kusube- V12 โจ : Corazon Espinado - Mana feat. Santana- V7 กุ๊กไก่ : Suete - Shakira- V8 บอย : La Bamba - Los Lobos- V9 พาส : Asereje - Las Ketchup

**สัปดาห์ที่ 8 (10 กันยายน 2548) : Theme เพลงสุนทราภรณ์**
 V4 อ๊อฟ : เริงลีลาศ- V1 ลูกตาล : บ้านเรือนเคียงกัน- V3 ว่าน : พรหมลิขิต- V2 เปรี้ยว : วิหคเหินลม- V8 บอย : ฟลอร์เฟื้องฟ้า- V12 โจ : พรานล่อเนื้อ- V9 พาส : ริมฝั่งน้ำ- V7 กุ๊กไก่ : มองอะไร- V6 พัด : วังน้ำวน- รวม 9 นักล่าฝัน : สุขกันเถอะเรา

**สัปดาห์ที่ 9 (17 กันยายน 2548) : Theme เพลงแดนซ์**
 รวม Medley ชาย : Y.M.C.A. - Village People และ ซ่า (สั่นๆ) - ดีทูบี - V8 บอย : Say Hi - ฟิล์ม รัฐภูมิ feat. B KING- V1 ลูกตาล : ซักกะนิด - อมิตา ทาทา ยัง- V9 พาส : ไม่ใช่ผู้ชาย - ดูบาดู- รวม Medley หญิง : รักอยู่หนใด - บัวชมพู ฟอร์ด , พิมพ์มาดา และ กัลยา และ ฮูลา ฮูล่า - 2005 ทิวา Hula Hula- V12 โจ : ยกมือขึ้น - โจอี้ บอย- V4 อ๊อฟ : ไม่มีใครรู้ (Dance Version) - ผลิตโชค อายนบุตร- V7 กุ๊กไก่ : เราคงต้องเป็นแฟนกัน (Dance Version) - วรกาญจน์ โรจนวัชร- V6 พัด : ไม่ยากหรอก - คริสติน่า อากีล่าร์- V2 เปรี้ยว : แบ่งๆกันไป - มิสเตอร์ทีม

**สัปดาห์ที่ 10 (24 กันยายน 2548) : Theme เพลงไทยสี่ภาค**
 รวม 7 นักล่าฝัน : แฟนจ๋า - ธงไชย แมคอินไตย์ feat. จินตหรา พูนลาภ
ภาคเหนือ- V1 ลูกตาล : สวัสดีเจ้า - ลานนา คัมมินส์- V8 บอย : สาวมอเตอร์ไซด์ - จรัล มโนเพ็ชร
ภาคอีสาน- V2 เปรี้ยว : แตงโมจินตหรา - จินตหรา พูนลาภ- V6 พัด : โบว์รักสีดำ - ศิริพร อำไพพงษ์
ภาคกลาง- V9 พาส : สาวรำวง - วงกะท้อน- V4 อ๊อฟ : ยอยสพระลอ - ชินกร ไกลลาศ
ภาคใต้- V12 โจ : ปักษ์ใต้บ้านเรา - แฮมเมอร์
โชว์รวมกลุ่ม- V2 เปรี้ยว V8 บอย V12 โจ : หลอยเหงา – หยบเหงา – ง่อมเหงา - เสนาหอย- V1 ลูกตาล V4 อ๊อฟ V6 พัด V9 พาส : How Are You ? - พาเมล่า เบาว์เด้นท์- รวม 7 นักล่าฝัน : รักกันไว้เถิด - รวมศิลปิน (ร็อกรักชาติ)

**สัปดาห์ที่ 11 (1 ตุลาคม 2548) : Theme เพลงประกอบภาพยนตร์**
 รวม 6 นักล่าฝัน : Phantom Of The Opera - Andrew Lloyd Webber- รวม 6 นักล่าฝัน : เพลง Theme นักล่าฝัน UBC Academy Fantasia Season 2
โชว์เพลงเดี่ยว- V12 โจ : My Girl - The Temptations- V9 พาส : Love Fool - The Cardigans- V2 เปรี้ยว : แมลง - อมิตา ทาทา ยัง- V8 บอย : โลกทั้งใบให้นายคนเดียว - สมชาย เข็มกลัด- V6 พัด : I Will Always Love You - Whitney Houston- V4 อ๊อฟ : บางระจันวันเพ็ญ - คาราบาว
โชว์เพลงคู่ - V6 พัด และ V8 บอย : มหัศจรรย์แห่งรัก - รัดเกล้า อามระดิษ feat. ต้น ชาญณัฐ- V9 พาส และ V12 โจ : A Whole New World โลกใหม่สวยงาม (Thai Version) - ณัฐภัสสร สิมะเสถียร feat. อรรคพล ทรัพยอาจิณ- V2 เปรี้ยว และ V4 อ๊อฟ : ใจเธอใจฉัน - 18 กะรัต

**สัปดาห์ที่ 12 (8 ตุลาคม 2548) : Theme Final Round**
เพลงช้า 5 โชว์แรก- V9 พาส : ผิดไหม - ฟาเรนไฮธ์- V8 บอย : ที่หนึ่งไม่ไหว - ไอน้ำ- V2 เปรี้ยว : เธอบอกให้ลืม - เอ็นโดรฟิน- V4 อ๊อฟ : ขอเป็นพระเอกในหัวใจเธอ - สุธิราช วงศ์เทวัญ- V6 พัด : บัลลังก์เมฆ - มาลีวัลย์ เจมิน่า
เพลงเร็ว 5 โชว์สุดท้าย- V2 เปรี้ยว : ทำเป็นไม่ทัก - ปาล์มมี่- V4 อ๊อฟ : หน้ากาก - ปกรณ์ ลัม- V6 พัด : Lady Marmalade - Christina Aguilera- V8 บอย : รักกันมั้ย - ธงไชย แมคอินไตย์- V9 พาส : ถอยดีกว่า - สุนิสา สุขบุญสังข์- อาต้อย เศรษฐา feat. Voice Trainer ร่วมกับ เทรนเนอร์ทุกสาขา : รางวัลแด่คนช่างฝัน - จรัล มโนเพ็ชร (มอบให้นักล่าฝัน 6 สุดคนท้ายของ AF2)

**ผลการแข่งขัน**
 lightsteelblue หมายถึง ผู้ที่ยังอยู่ในการแข่งขัน- #b8860b หมายถึง ผู้ที่มีคะแนนโหวตน้อยที่สุด 1 ใน 3 อันดับ (สัปดาห์ที่ 1 1 ใน 4 อันดับ เนื่องจากมี 2 คน คะแนนเท่ากัน)- #A4FF80 หมายถึง ผู้ที่ได้รับการโหวตกลับในสัปดาห์ที่ 6- #EF5254 หมายถึง ผู้ที่มีคะแนนโหวตน้อยที่สุดและต้องออกจากการแข่งขัน- blue หมายถึง ผู้ที่ได้รับรางวัลชนะเลิศ

**อ้างอิง**

**แหล่งข้อมูลอื่น**
  เว็บไซต์หลักอย่างเป็นทางการ date=2012-07-22 -  เว็บไซต์หลักอย่างไม่เป็นทางการ date=2020-08-08 -  เว็บไซต์พูดคุยสำหรับแฟนคลับ date=2018-06-22 -  รายชื่อเพลงแต่ละสัปดาห์ของรายการ AF1-AF5

หมวดหมู่:รายการที่ออกฉายทางทรูวิชั่นส์